Walter+Benjamin


 * Inicis i relació amb l'Escola de Frankfurt **

Walter Benjamin va nàixer a Berlín (Alemanya) en 1892 i va morir a Port Bou (Espanya) en 1940. Els seus pares eren jueus i la família tenia una bona economia. Des de ben jove, la seua corrent de pensament va estar vinculada a la tradició marxista, fet que el va connectar amb l[|'Escola de Frankfurt] on va conèixer altres filòsofs com Theodor Adorno i el poeta [|Bertolt Brecht], amb els quals va mantenir una relació d'amistat. Prompte, es va convertir en un filòsof i pensador brillant de la República de Weimar. En les seues reflexions filosòfiques, Benjamin va tractar de fusionar el marxisme amb el judaisme.




 * Obra principal: //T// // esis sobre la filosofia de la historia //**

Una de les principals obres que va redactar just abans de suïcidar-se va ser //[|Tesis sobre la filosofia de la historia]//, també coneguda com //Sobre el concepto de historia//. Aquesta obra està relacionada amb la teoria crítica que van desenvolupar els pensadors i filòsofs de l'Escola de Frankfurt. En aquest context, el règim nazi havia iniciat la II Guerra Mundial amb atacs ràpids a França i molts alemanys i jueus havien hagut d’exiliar-se per evitar la mort. Aquest treball, entregat a Adorno en forma d'esborrany, és una crítica dels fonaments teòrics del discurs socialista o comunista, agafant com a element de referència la versió oficial coneguda, des de finals del segle XIX, com la teoria o marxisme de la social-democràcia. Benjamin pren com a punt de partida la idea dolorosa de que tot el moviment històric conegut com a revolució comunista o socialista ha acabat per ser un fracàs. Amb aquest punt de partida, Benjamin reflexiona al llarg del seu esborrany sobre com podria o deuria haver sigut realment aquesta revolució socialista, amb un discurs revolucionari adequat a l’época. En aquestes reflexions, es pot apreciar un esforç en connectar dues tendències contraposades del pensament europeu: la tendència al messianisme i la tendència a la utopia


 * Mort als 48 anys **

La seua mort als 48 anys no va ser una mort comú. Després d'una sèrie de viatges fugint del règim nazi que s’havia imposat al seu país, Benjamin va ser retingut per la policia espanyola perquè no tenia els visats necessaris. La policia franquista li va negar la possibilitat de creuar Espanya per arribar a Lisboa i allí poder agafar un vaixell que el portara fins als EUA, fet que va provocar el suïcidi del filòsof. Davant la possibilitat de haver de tornar a França i caure en les mans de la Gestapo, Benjamin va decidir llevar-se la vida ingerint una dosi letal de morfina en un hotel de [|Port Bou], que s’anomenava Hotel Francia paradoxalment.


 * Bibliografia **

-LA VANGUARDIA. "Walter Benjamin, 70 años de la muerte del filósofo odiado por los nazis". //La Vanguardia digital.// 27 de septiembre de 2010. Disponible en: []

- //Círculo de Bellas Artes de Madrid //[en línia]. Walter Benjamin, biografia. [Data de consulta: 26 d'abril de 2018]. Disponible en: []

-ECHEVARRÍA, Bolíver (edició i traducció). //Tesis sobre la historia y otros fragmentos.// [En línia] [Data de consulta: 26 d'abril de 2018]. Disponible en: []